Fabricio Bustos

Fabricio Tomás Bustos Sein (sündinud 28. aprillil 1996 Córdoba provintsis Ucachas) on Argentina jalgpallur, kes mängib paremkaitsjana Brasiilia kõrgliigaklubis Internacional. Ta võib mängida ka parempoolkaitsja positsioonil.

Ta alustas klubikarjääri Argentina klubis Independiente, mille noortesüsteemiga liitus ta 2008. aastal. Klubi põhimeeskonnas debüteeris ta 2016. aasta detsembris ning kindlustas seejärel koha põhikoosseisus. 2017. aasta detsembris võitis ta Independientega Lõuna-Ameerika tugevuselt teise klubisarja Copa Sudamericana, kui finaalis alistati Brasiilia klubi Flamengo.

2022. aasta veebruaris sõlmis ta kolmeaastase lepingu Internacionaliga.https://www.transfermarkt.com/fabricio-bustos/profil/spieler/275381 (vaadatud 3.8.2023) Esimese värava Brasiilia kõrgliigas lõi ta 20. juunil 2022 mängus Botafogo vastu.https://int.soccerway.com/players/fabricio-bustos/289918/ (vaadatud 3.8.2023)

2013. aastal tuli Bustos Argentina kuni 17-aastaste koondisega Lõuna-Ameerika omavanuste meistriks. Argentina jalgpallikoondises debüteeris ta 23. märtsil 2018 sõprusmängus Itaalia vastu.https://www.transfermarkt.com/fabricio-bustos/nationalmannschaft/spieler/275381 (vaadatud 3.8.2023)

 Viited 

Kategooria:Argentina jalgpallurid
Kategooria:Sport Club Internacionali mängijad
Kategooria:Campeonato Brasileiro Série A mängijad
Kategooria:Sündinud 1996